સ્ટેટ ક્રિકેટ એસોસિયેશનોમાં ગેરકાયદે અપાતાં ટેન્ડરોની કુપ્રથા પર કેટલી લગામ લાગે છે તેના પર પણ નજર રહેશે. હાલ વિશ્વના સૌથી ધનાઢ્ય ક્રિકેટ બોર્ડ તરીકે ભારતનો દબદબો છે. આગામી સમયમાં તેમાં ઓટ આવશે કે ભરતી તે પણ આ સમયગાળામાં નક્કી થશે. પારદર્શી વહીવટની લાયમાં ક્યાંક કાચું કપાશે તો આઈસીસીમાં બીસીસીઆઈ હાલ જે દબદબો ભોગવી રહ્યું છે તે ટકી રહેશે કે કેમ તે પણ સવાલ છે. એશિયન દેશોમાં ક્રિકેટની જેટલી કમાણી છે તેટલી અન્ય કોઈ ઉપખંડમાં નથી તે જોતાં રેવન્યૂ ટકાવી રાખવાનું દબાણ પણ રહેશે. ક્રિકેટના વહીવટને આરટીઆઈના દાયરામાં લવાય તેવી પૂરી શક્યતા છે.